18. 4. 91 De Europæiske Fællesskabers Tidende Nr. C 102/5 
Udtalelse om Kommissionens forslag til Rådets afgørelse om vedtagelse af et fællesskabs-
handlingsprogram for faglig uddannelse af toldembedsmænd (MATTHAEUS) (l) 
(91/C 102/03) 
Rådet for De europæiske Fællesskaber besluttede den 15. januar 1991 under henvisning til 
EØF-Traktatens artikel 100 A at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til sektionen for social-, familie-, uddannelses- og kultur­
spørgsmål, som udpegede Richard Muller til ordfører. Sektionen vedtog sin udtalelse den 
14. februar 1991. 
Det økonomiske og sociale Udvalg vedtog på sin 284. plenarforsamling, den 27. februar 1991, 
enstemmigt følgende udtalelse. 
Den målsætning, Kommissionen søger at opfylde med 
MATTHAEUS-programmet, bifaldes fuldt ud med det 
fælles indre marked for øje. Kommissionens forslag til 
Rådets afgørelse kan principielt støttes. ØSU påpeger 
dog følgende aspekter i forbindelse med programmets 
gennemførelse: 
1. Generelle bemærkninger 
Toldembedsmænd på alle niveauer skal, hvis de ønsker 
det, kunne gøre brug af programmet og få en fyldestgø­
rende sproguddannelse. 
ØSU betvivler, at den planlagte udveksling af 1 200 
embedsmænd er tilstrækkelig til at nå de satte mål. Det 
ville være ønskeligt, om dette tal blev forhøjet. 
2. Særlige bemærkninger 
2.1. Sprogkurser 
En effektiv arbejdsindsats i et andet medlemsland forud­
sætter tilstrækkeligt kendskab til det pågældende lands 
sprog. De toldembedsmænd, der udvælges under pro­
grammet, og som ikke i forvejen har et godt kendskab 
til værtslandets sprog, skal derfor i tiden op til ud-
vekslingsperioden uddannes så godt i værtslandets EF-
sprog, at de kan medvirke aktivt i udførelsen af opga­
verne på værtstoldstedet. Da Kommissionen lægger stor 
vægt på, at der udveksles toldembedsmænd med samtli­
ge medlemsstater, vil en fuldstændig uddannelse inden 
for visse EF-sprog være påkrævet. 
Det ville være positivt, hvis Kommissionen kunne orga­
nisere sprogkurser i de mindre udbredte EF-sprog, især 
dansk, nederlandsk, portugisisk og græsk; medlemssta­
terne skulle bære omkostningerne ved disse kurser, som 
skulle være åbne for embedsmænd fra alle medlems­
stater. 
(J) EFT nr. C 13 af 19. 1. 1991, s. 12. 2.2. De udvekslede toldembedsmænds retsstatus 
Den beføjelse til at udøve nationale opgaver, som de 
ansatte ved værtslandets toldadministrationer har, kan 
i mange medlemsstater ikke i fuldt omfang overføres 
til de udvekslede embedsmænd, fordi dette er i modstrid 
med bestemmelser i den nationale lovgivning eller for­
fatning (f.eks. artikel 33, stk. 4, i Forbundsrepublikken 
Tysklands grundlov). I forslaget er det ganske vist be­
stemt, at beføjelserne også kan begrænses, men det må 
frygtes, at det af ovennævnte årsager vil være nødven­
digt at gøre intensiv brug af disse begrænsningsmu-
ligheder. Kommissionen tenderer til at prioritere natio­
nale løsninger højest. Det er dog kun muligt at opnå 
en ensartet løsning, såfremt EF fastsætter generelt bin­
dende regler. 
2.3. Særlige aspekter i tilknytning til det civilretlige 
ansvar 
Det er for øjeblikket ikke muligt at vurdere det civilretli­
ge ansvar, udvekslede embedsmænd risikerer at pådrage 
sig under udøvelsen af deres funktion i en anden med­
lemsstat. Den bestemmelse, der er fastsat i forslagets 
artikel 4, stk. 3, er ikke fyldestgørende. Hvis en udvek­
slet embedsmand sidestilles med de nationale embed­
smænd, kan dette i regressager medføre, at den udvek­
slede embedsmand stilles dårligere end ved udøvelse af 
tjeneste i sit hjemland; dette er ikke uproblematisk set 
ud fra et omsorgsmæssigt synspunkt. Kommissionen er 
derfor også blevet bedt om at undersøge de enkelte 
medlemsstaters bestemmelser om civilretligt ansvar; det 
vides endnu ikke, om Kommissionen har efterkommet 
denne anmodning. 
Det synes påkrævet, at Kommissionen ad forsikringsret-
lig vej eliminerer en mulig risiko for at blive stillet 
dårligere. I det mindste bør deltagerne oplyses om for­
skelle og særlige forhold i tilknytning til det civilretlige 
ansvar (f.eks. gennem en informationsskrivelse). Kom­
missionen bør udarbejde en opstilling over de særlige 
civilretlige forhold, som udvekslede embedsmænd bør 
være opmærksomme på; kun Kommissionen er i stand 
til hurtigt at danne sig et overblik over de forskellige 
nationale lovgivninger. 
En embedsmand, der udøver tjenestefunktioner i et 
andet EF-land på grundlag af det foreslåede udveksling-
Nr. C 102/6 De Europæiske Fællesskabers Tidende 18. 4. 91 
sprogram, bør i hvert fald ikke kunne pådrage sig et 
mere omfattende civilretligt ansvar end i tilsvarende 
tilfælde i hjemlandet. 
Hvis det var tilfældet, kunne man risikere, at de fleste 
embedsmænd mistede motivationen til at deltage i pro­
grammet. 
Problemet kan løses ved, at man inden for rammerne 
af udvekslingsprogrammet garanterer udvekslede em­
bedsmænd, at de i juridisk henseende i hvert fald ikke 
vil blive stillet dårligere end i hjemlandet. 
2.4. Særlige strafferetlige forhold 
De forskellige medlemsstater har ikke lige faste bestem­
melser om toldklarerernes retsstilling i forhold til told­
væsenet. Såfremt udvekslede embedsmænd handler 
uden kendskab til de nationale strafferetlige forhold, 
kan dette få strafferetlige konsekvenser for dem. Her 
er der — ligesom i pkt. 2.3 — behov for oplysning, 
som Kommissionen af ovennævnte årsager ligeledes bør 
stå for. 
2.5. Sociale aspekter 
Gennemførelsen af det indre marked med afskaffelse af 
kontrollen ved EF's indre grænser har meget dybtgåen­
de sociale konsekvenser for mange toldembedsmænd: 
Selv om toldembedsmænd som regel ikke kan afskedi­
ges, fordi de er ansat som tjenestemænd, må mange 
forflyttes til andre, ofte fjerntbeliggende toldtjenesteste­
der eller varetage helt nye funktioner på grund af græn­
sekontrollens afskaffelse. 
Det er en stor social belastning at skulle opgive det 
hjem, som det har kostet store ofre at etablere, at miste 
familiemedlemmers arbejdsplads og at give afkald på 
alle hidtidige personlige og familiemæssige bindinger. 
Kommissionens forslag til Rådets afgørelse om vedta­
gelse af et fællesskabshandlingsprogram for faglig ud­
dannelse af toldembedsmænd (MATTHAEUS) giver 
ØSU lejlighed til at påpege disse konsekvenser, så Kom­
missionen i samarbejde med de nationale myndigheder 
kan udarbejde løsninger, der er socialt acceptable for 
Bryssel, den 27. februar 1991. de toldembedsmænd, der rammes af udviklingen, og 
kan tilse, at de modtager en rimelig erstatning, når de 
tvangsmæssigt forflyttes. De mangfoldige problemer 
kan kun løses, hvis toldembedsmændene er tilfredse. 
2.6. Inddragelse af fagforeninger og faglige forbund 
ØSU finder det påkrævet, at fagforeningerne, den euro­
pæiske organisation for offentligt ansatte (European 
Public Services Committee) og de faglige forbund, der 
repræsenterer toldembedsmændene, inddrages i et snæ­
vert samarbejde om fastlæggelsen og udviklingen af 
MATTHAEUS-programmet og høres i forbindelse med 
den fremtidige udbygning af EF's toldforvaltningsstruk­
tur. Denne tilpasning er ét af aspekterne i den europæi­
ske sociale dialog. 
2.7. Videreuddannelse eller omskoling af andre er­
hvervsgrupper, der beskæftiger sig med fortold­
ning 
ØSU henstiller, at Kommissionen træffer passende for­
anstaltninger med henblik på at forberede andre foreta­
gender, der medvirker ved toldklareringen, f.eks. spedi­
tører og toldklareringsagenter, så toldunionen kan fun­
gere uden problemer. 
Der må planlægges egnede omskolingsforanstaltninger 
for medarbejdere i disse virksomheder, som mister deres 
arbejdsplads. De udgifter, der opstår i den forbindelse, 
skal finansieres med henholdsvis nationale midler og 
midler fra EF's Socialfond. 
3. Afsluttende bemærkning 
Efter ØSU's mening er MATTHAEUS-programmet en 
udmærket første etape i retning af en EF-erhvervsud-
dannelse for toldembedsmænd. Dette initiativ må be­
tragtes som et konkret støttepunkt for de linjer, Kom­
missionen beskrev i sin meddelelse til Rådet om Toldu­
nionen. Dette skridt bør følges op med yderligere tiltag 
og hurtigt føre til oprettelse af et »Europæisk Center 
for Uddannelse af Toldembedsmænd«, som skal udgøre 
centralnerven i de enkelte medlemsstaters uddannelses­
systemer. 
Francis STAEDELIN 
Formand for 
Det økonomiske og sociale Udvalg